b'\n_START_ARTICLE_\nIines (lehti)\n_START_PARAGRAPH_\nIines oli Sanoma Magazines Finlandin julkaisema sarjakuvalehti, jonka tarinoissa seikkailtiin Disneyn el\xc3\xa4inmaailmassa. Lehden p\xc3\xa4\xc3\xa4henkil\xc3\xb6in\xc3\xa4 seikkailivat yleens\xc3\xa4 Disneyn el\xc3\xa4inmaailman naishenkil\xc3\xb6t \xe2\x80\x93 kuten Iines Ankka, Mummo Ankka, Milla Magia, Heluna Ammu, Minni Hiiri, sek\xc3\xa4 Leenu, Liinu ja Tiinu \xe2\x80\x93 ja se syntyikin vastapainoksi muille Disney-julkaisuille, joissa naishahmoja esiintyy hyvin v\xc3\xa4h\xc3\xa4n. Kuitenkin Iineksess\xc3\xa4 esiintyy my\xc3\xb6s muista lehdist\xc3\xa4 tuttuja mieshahmoja._NEWLINE_Lehti ilmestyi syyskuusta 2003 l\xc3\xa4htien joka toinen kuukausi vuoteen 2009 asti, jolloin lehti lopetettiin. Lehti oli 52-sivuinen ja sis\xc3\xa4lsi yleens\xc3\xa4 yhden tai kaksi pitk\xc3\xa4\xc3\xa4 tarinaa, ja useita lyhyempi\xc3\xa4. Lehden mukana tuli usein my\xc3\xb6s oheistuotteita, kuten tarroja._NEWLINE_Useimmat lehden tarinoista on julkaistu Iinest\xc3\xa4 vastaavassa hollantilaisessa Katrien-lehdess\xc3\xa4, jota varten monet tarinoista on luotu.'